TELEPÜLÉSI FOTÓPÁLYÁZAT DUNAVECSÉN!
Kedves Dunavecseiek!
Városunk a településkép védelmében új rendeletet és Településképi Arculati Kézikönyvet készít, amelynek célja, hogy összegyűjtse, megóvja természeti és épített környezetünk meglévő értékeit, és segítséget nyújtson épületeink, közterületeink megújításakor, új beavatkozások megítélésében. Ehhez elengedhetetlen a helyiek véleményének megismerése.
Azért fordulunk most Önökhöz, hogy megtudjuk: 
MIT TARTANAK A DUNAVECSEIEK ÉRTÉKNEK VÁROSUNKBAN? 
Mi a szép? Mi az idevaló? Mi a megőrzendő? Mi a követendő? Mi a fejlesztendő? Mit látnak igazán dunavecseinek?
A gondolatok összegyűjtéséhez fotópályázatot hirdetünk az alábbi négy kategóriában:
TÁJ - Dunavecse a tájban
Hogyan illeszkedik városunk a tájképbe? Vannak-e különleges kilátópontok? Mik a kedvenc látképek? Honnan látszik a Duna? Milyen szerepet játszik az életünkben? Milyen képet mutat a város a folyó felől? 
pályázónként max 5 db. fotó, fekvő formátum
UTCA - A legszebb utca Dunavecsén! 
Hol szeretünk legjobban sétálni? Hol vannak a legszebb fasorok? Mi látszik az utca tengelyében? Milyen a szép dunavecsei utcakép? Milyen a szép előkert?
pályázónként max 5 db. fotó, fekvő formátum 
[bookmark: _gjdgxs]HÁZ - Az utca legszebb háza!
Milyen ház illik Dunavecsére? Mitől érezzük idevalónak? Vannak-e eldugott régi értékek? Vannak-e jól sikerült mai épületek? 
pályázónként max 5 db. fotó, fekvő formátum
RÉSZLET - Igazi dunavecsei ablakok, kapuk, portálok, reklámok, kémények, kutak, kerítések, falazatok, díszítmények, fák,  stb. 
Vannak-e Dunavecsének olyan jellegzetes részletei, amelyek erre a településre jellemzők? Milyenek az ismétlődő történelmi formák? Vannak-e követendő mai példák?
pályázónként max 3, egyenként 5 db. négyzetes formátumú fotóból álló sorozat
Minden fényképhez kérünk egy rövid (legalább két soros, legfeljebb egy oldalas) szöveget, amely tartalmazza 
· a fotó pontos helyét (városrész, utca, házszám, vagy GPS koordináták, stb.) 
· rövid leírást arról, hogy miért választotta az adott témát?
· esetleg egy rövid személyes vagy családi történetet, helyi hagyományt, ami az adott helyhez kötődik.

A pályázaton bármely Dunavecsén lakó, tanuló, dolgozó személy részt vehet.
A pályázat digitális. A fotókat jpg formátumban, a hozzájuk tartozó szövegeket word formátumban, csatolt fájlként kell elküldeni a fotopalyazat.dunavecse2017@gmail.com email-címre 2017. szeptember 20-áig. 
A fotók felbontása legalább 600 dpi, illetve 2400x3500 pixel; az egyes feltöltött fájlok maximális mérete 50 MB lehet. A képeken utólagos szerkesztést végezni tilos.
A fájlok megjelölése:  palyazo.kategoria.sorszam.jpg illetve palyazo.kategoria.sorszam.word
[bookmark: _GoBack] (pl. tesztelek.taj.4.jpg  vagy kispista.reszlet.8.word)
A pályázatot elbíráló bizottság:
Vörös Sándor polgármester, Dr. Szabó Julianna egy. docens, Dr. Kissfazekas Kornélia egy. adjunktus

A pályázat díjazása:
A pályázatra beadott fotók felhasználásának joga a szerzők nevének feltüntetése mellett a Dunavecse Önkormányzatra száll át. A legjobb fotókat a felhasználjuk a 2017. május 6-án tartandó közösségi tervezésben és a Településképi Arculati Kézikönyv szerkesztésében.
A legjobb fotót kategóriánként 20.000 Ft könyvjutalommal, a Településképi Arculati Kézikönyvben felhasznált fotókat könyvjutalommal/könyvutalvánnyal jutalmazzuk.


